Diari Oficial de la Generalitat Valenciana


Sumari del DOGV 5286, del 22-06-2006 (2006/6709)

RESOLUCIÓ de 5 d'abril de 2006, del Servici Territorial d'Energia, per la qual s'atorga a Gas Natural Cegas, SA, autorització administrativa i aprovació del projecte d'execució, per a la construcció d'una xarxa de distribució de gas natural en la urbanització Sant Gregori, situada en el terme municipal de Burriana en la província de Castelló. (CBREDE/2005/24/12).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5286

Data del DOGV
:   22-06-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/6709


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 5 d'abril de 2006, del Servici Territorial d'Energia, per la qual s'atorga a Gas Natural Cegas, SA, autorització administrativa i aprovació del projecte d'execució, per a la construcció d'una xarxa de distribució de gas natural en la urbanització Sant Gregori, situada en el terme municipal de Burriana en la província de Castelló. (CBREDE/2005/24/12). [2006/6709]  
Vista la sol·licitud presentada per Gas Natural Cegas, SA, amb data 7 d'octubre de 2005, en el Servici Territorial d'Energia de Castelló de la Conselleria d'Infraestructures i Transport, juntament amb el projecte de xarxa de distribució de gas natural de la urbanització Sant Gregori en el municipi de Burriana (Castelló), firmat per l'enginyer industrial Sr. Joaquín Costa Moreno i visat pel Col·legi Oficial d'Enginyers Industrials de la Comunitat Valenciana amb data 14 de novembre de 2005, perquè li siga atorgada l'autorització administrativa i l'aprovació del projecte d'execució per a la distribució de gas natural en la urbanització Sant Gregori en el municipi de Burriana, província de Castelló.   
Vist que va ser realitzada la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998).   
Vist que sol·licitat pel Servici Territorial d'Energia un informe l'Ajuntament de Burriana amb data 20 de febrer de 2006, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions en què hauran d'efectuar-se les obres a què es referix la sol·licitud de Gas Natural Cegas, SA, en data 05/10/04, es rep una còpia de l'informe tècnic emés per la Sra. Ana Montagut Borillo en què es determinen una sèrie de condicions d'aplicació a l'execució de les obres.   
Que sol·licitat informe a la Confederació Hidrogràfica del Xúquer el 28 de novembre de 2005, i reiterat el 10 de gener de 2006, es rep amb data 28-02-2006, informe tècnic emés pel comissari d'Aigües Sr. Manuel Alcalde Sánchez amb les condicions per a la realització de les obres.   
Els dos informes van ser comunicats pel Servici Territorial d'Energia de Castelló a Gas Natural Cegas, SA, el qual dóna la seua conformitat a les condicions.  
Que sol·licitat informe a la Diputació Provincial de Castelló, amb data 28 de novembre de 2005 i reiterat el 10 de gener de 2006, no s'ha rebut cap contestació després d'esgotar-se els terminis reglamentaris.   
Vist que en la data que és dictada la present resolució, consta justificadament acreditats al Servici Territorial d'Energia per part de Gas Natural Cegas, SA, les dades referides als punts següents:  
. La zona geogràfica per a la qual se sol·licita autorització administrativa, delimitada adequadament, dins de zones urbanitzades o amb projecte d'urbanització aprovat.  
. Referència al Pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
. Identificació dels límits i distàncies existents de la zona objecte d'este pla, limitada l'expansió a sòl classificat com a urbà o urbanitzable amb projecte d'urbanització aprovat.  
. Punts de connexió de la infraestructura de gas, el seu emplaçament geogràfic, titular i característiques que ho definixen.  
. Altres possibilitats de connexió en la zona que tinguen solució de continuïtat per a les instal·lacions objecte de la sol·licitud d'autorització administrativa.  
Vist que Gas Natural Cegas, SA, té els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés l'informe tècnic emés pel Servici Territorial d'Energia de Castelló de la Conselleria d'Infraestructures i Transport, sobre la sol·licitud presentada d'autorització administrativa i aprovació del projecte d'execució per a la distribució de gas natural en la urbanització Sant Gregori en el municipi de Burriana, província de Castelló  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, importància, qualitat i condicions tècniques, en virtut de l'anteriorment establit i que este Servici Territorial d'Energia és competent per a dictar la present Resolució d'acord amb l'article 73.2 i l'article 3.3. d) de la Llei 34/1998 i amb l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Este Servici Territorial d'Energia de Castelló, resol:  
Primer  
Atorgar autorització administrativa per a la construcció de la xarxa de distribució de gas natural en la urbanització Sant Gregori en el municipi de Burriana, província de Castelló, les característiques principals de la qual són:  
. Subjecte: Gas Natural Cegas, SA.  
. Tipus de gas: gas natural.  
. Punt de connexió: canalització de gas natural en MPB existent en el camí La Cosa.  
. Zona geogràfica: urbanització Sant Gregori en el terme municipal de Burriana.  
. Característiques de les instal·lacions:  
· Xarxa de distribució en MPB amb 2.025 m de tub de polietilé soterrat de 160 mm de diàmetre.  
· Estació de regulació i mesurament MPB/MPA amb un cabal nominal de 2.500 m3(n)/h.  
· Xarxa de distribució en MPA de tub de polietilé soterrat de 1.099 m de 200 mm de diàmetre; 3.247 m de 160 mm; 9.156 m de 110 mm; 9.991 m de 90 mm i 4.424 m de 63 mm de diàmetre.  
. Pressupost del projecte presentat: 1.372.229,62 euros.  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular d'esta constituirà en el termini d'un mes, a partir de la data de la notificació de la present resolució una garantia per valor de 27.444,59 euros, import del dos per cent del pressupost de la instal·lació que figura en l'expedient de sol·licitud, que cal presentar en el Servici Territorial d'Energia de Castelló, per a garantir el compliment de les seues obligacions, segons assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial de Castelló de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia de Castelló atorgue l'autorització d'explotació de les instal·lacions a què es referix la present resolució.  
2. Gas Natural Cegas, SA, complirà les obligacions que estrictament s'assenyalen en l'article 74 Obligacions dels distribuïdors de gas natural i en el punt 1 de l'article 83 Obligacions i drets dels distribuïdors i comercialitzadors en relació al subministrament de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
3. El titular de la present autorització gaudirà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
4. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
5. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març.  
Segon  
Aprovar el projecte d'execució d'acord amb les condicions següents:  
1. Les instal·lacions a establir es faran d'acord amb el projecte tècnic d'execució presentat, amb les variacions que si és el cas se sol·liciten i aproven, en el termini màxim de termini d'un any, comptador a partir de la data de la notificació de la present resolució. Així mateix, hauran de tindre en compte en l'execució les condicions imposades pels organismes afectats i hauran de complir el Reglament de Xarxes i Connexions de Combustibles Gasosos aprovat per Orde de 18 de novembre de 1974 (BOE 6 desembre 1974) i modificat per l'Orde de 26 d'octubre de 1983 (BOE 08.11.83) i la seua correcció d'errors (BOE 23.07.84), l'Orde de 6 de juliol de 1984 (BOE 23.07.84), l'Orde de 9 de març de 1994 (BOE 21.03.94), l'Orde de 29 de maig de 1998 (BOE 11.06.98), amb el Reglament General del Servici Públic de Gasos Combustibles, tot això en allò que no haja sigut modificat per la Llei 34/1998, de 7 d'octubre, del Sector d'Hidrocarburs (BOE núm. 241 de 8 d'octubre de 1998), segons disposa la disposició addicional sisena, així com amb les disposicions i normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
2. Una vegada finalitzades les obres d'instal·lació, Gas Natural Cegas, SA, procedirà a efectuar els assajos i proves oportunes, així com a presentar un certificat final d'obra, firmat per un tècnic competent i visat pel Col·legi Oficial corresponent, en el qual conste que la construcció i muntatge de les instal·lacions s'han efectuat d'acord amb la normativa tècnica vigent que calga aplicar i amb el projecte presentat i modificacions, si és el cas.  
3. La present aprovació s'atorga sense perjuí i independentment de les autoritzacions, llicències o permisos de competència municipal, provincial o altres necessaris per a la realització de les obres de les instal·lacions  
Contra la present resolució, que no posa fi a la via administrativa, es podrà presentar recurs d'alçada davant de la Direcció General d'Energia (C/ Colom núm. 1, 4a 46070 València), en el termini d'un mes, comptador a partir de l'endemà a aquell en què tinga lloc la notificació de la present, de conformitat amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic i del Procediment Administratiu Comú.  
Castelló, 5 d'abril de 2006.. El cap del Servici Territorial d'Energia: Leopoldo Igual Díaz-Terán.